Tervetuloa Isännän pöydässä ohjelmaan. Olen Martti Ojares ja -
vieraanani tänään on Toni Liljama. Tervetuloa Toni. - Kiitos.
Näissä ohjelmissa on vakiona, että käydään läpi -
kuka on, missä syntynyt ja millaisista lähtökohdista on tullut -
ja sitten menemme pääasiaan. Käytkö nämä pakolliset ensin läpi.
Rovaniemelle synnyin -
tavalliseen suomalaiseen luterilaiseen perheeseen.
Hengellisestä taustasta se, että kävin rippikoulut ja muut.
Sellaista normaalia -70-luvulla syntyneen nuoren elämää Suomessa.
Opin ikäluokalleni tyypillisesti, -
nykyisen maailmankatsomuksen, joka ei ole kristillinen.
Rippikoulussakin tulin tulokseen, että Jumalaa ei ole olemassa oikeasti.
Nämä asiat eivät ole totta, ei tarvitse miettiä. Otetaan elämästä kaikki irti.
Elin nuoren aika menevää elämää -
ja oli sitä bilettä mukana ja sen sellaista.
Sitten minulla oli yksi kaveri, joka tuli uskoon.
Hän ei jäänytkään seurakuntaan vaan jatkoi Jeesuksesta kertomista.
Tuli aina meidän kämpille, baariin, bändikämpille ja urheiluharrastuksiin.
Joka paikassa hän aina avasi nämä Jeesus-keskustelut.
Laskin, että jopa 40 kertaa hän avasi minun kanssa henkilökohtaisesti -
Jeesus-keskustelun vuoden aikana.
Puolen vuoden jälkeen tuli ensimmäiseksi -
usko sydämeen kuulemisesta.
Paljon kuulemista mutta seura- kuntaan minua ei olisi saanut millään.
Hän tulikin elämän keskelle ja siellä minä kuulin.
Rukoilin elämäni ensimmäisen rukouksen lopulta.
Siitä kahden viikon päästä tein kaverin kanssa uskonratkaisun.
Se päivä toki muutti koko loppuelämän.
Mietin sitä ja kohta keskustellaan, mitä olet sen jälkeen tehnyt.
Siihen on tarvittu vähän tällainen -
Saulus Tarsolaisen muutosvauhti.
Et tehnyt samoja, mitä hän, josta tuli sittemmin Paavali -
mutta kuitenkin, niin kuin sanoit, -
seurakuntaan sinä et olisi halunnut mennä.
Sinulla täytyi olla muunlainen ratkaisu ja näitä muunlaisia ratkaisuja -
uskoontulon jälkeen olet alkanut toteuttamaan.
Ihmisiä pitää tavoittaa muulla tavalla ja muualla kuin seurakunnissa.
Käytkö läpi, miten tämä lähti sinun elämässäsi -
uskoontulon jälkeen avautumaan?
Ensinnäkin uskoontulo oli niin ihmeellinen asia, -
että seuraavina päivinä aloin ihmettelemään kaikkea.
Kysyin kaverilta muutaman viikon päästä, miksei Iltalehti kirjoita -
Jeesuksesta joka päivä. Niin mullistavaa ja ihmeellistä -
on tämä rakkaus ja voima, mikä on Jeesuksessa.
Kaveri sanoi, "En tiedä miksei kirjoita, ehkä kannattaisi".
Se oli niin mullistavaa, että halusin alkaa kertomaan läheisille.
Hyvin varovasti arkaillen ensin kerroin työkavereille, soitin isälle, äidille -
ja kerroin muutamille muille.
Halusin, että muutkin saisivat kokea samaa.
Huomasin etteivät he ymmärtäneet, mistä puhuin.
Todistin innokkaasti mutta he eivät ymmärtäneet.
En nähnyt heissä vastakaikua.
Itselläni kasvoi valtavasti Jumalan voima.
Se evankeliumin voima joissakin todistustilanteissa.
Kun ensimmäisen kerran yksissä bileissä kerroin Jeesuksesta, -
ja kaveripiiri kuuli laajemmin ensimmäistä kertaa -
voima oli niin suuri, etten ollut sellaista kokenut aiemmin.
Minussa se kasvoi mutta se ei näyttänyt tuovan hedelmää.
Sanoin Jumalalle, että haluaisin läheistenikin kokevan samaa.
Anna edes yksi, joka tulisi tälle tielle myöskin ja -
saisimme yhdessä jakaa vanhan ystävän tai sukulaisen kanssa tätä.
Seurakunnassa oli pastori, ihan perinteinen opettaja, paimen, -
joka aloitti evankeliointikurssin, "Evankeliointi elämäntapana".
Kurssin aikana pääsin käytäntöön joka viikko, -
koteihin ja evankeliointitilanteisiin.
Siinä opin laittamaan opittua käytäntöön.
13 viikon aikana, omassa arjessa, kun laitoin opittua käytäntöön, -
sainkin johdattaa 5 ystävää ja sukulaista uskon tielle.
Se uudisti ja suorastaan mullisti minun uskon käsityksen.
Tätä varten olen, kun sai nähdä ja kokea itse, kuinka bändikaverit -
ja täti tulivat uskoon. Aloin heitä kasvattamaan.
Kurssilla opetettiin kasvattamaan uutta uskovaa eikä vain jättämään.
Lähdin opettelemaan ja siitä avautui se, kun Jeesus sanoi: -
"Menkää ja tehkää opetuslapsia."
Pastori johdatti minuakin, että tämä on se juttu, mistä tässä on kysymys, -
mene ja tee opetuslapsia. Nyt olet voittanut ensimmäiset.
Lähdin tekemään heistä opetuslapsia. Sillä tiellä ollaan edelleen.
Nyt sinä palvelet tällä tavalla, -
jossa mm. on XEE ja XEE+ ja muita sellaisia.
Nämähän ovat hyvin testattuja ja koeteltuja -
kansainvälisiä evankeliointi tapoja.
Käytkö läpi, mitä tämä on ja miten se on kehittynyt ja kasvanut, -
tämä Evankeliumi elämäntapana?
Tämä on jo yli 60 vuotta vanha menetelmä, -
missä ihan tavallisia uskovia viedään käytäntöön.
Millaisia varusteita me tarvitaan, että voidaan ystävyydessä viedä -
läheisille ymmärrettävä evankeliumi.
Miten keskustellaan ja miten se avataan.
Miten sitä viedään ystävällisesti. Se levisi tosiaankin ympäri maailman.
Tänä päivänä on tiettävästi ainut, joka on kaikissa maailman maissa toiminut.
Vuonna -95 Pohjois-Koreassa joku piti ja vei ryhmän.
13 kertaa käytännön harjoitteluineen päivineen.
Kuitenkin tuli postmoderni maailma ja uusi ajattelu.
Kristilliset asiat eivät ole ihmisille tuttuja länsimaailmassa.
Sehän on leviämässä ihan kaikkiin maailman maihin. Uusi sekularismi.
Huomattiin, että tarvitaan uudenlainen lähestymistapa ja koulutus.
Ei ole enää välttämättä se opettaja siellä vaan opitaan kaikki yhdessä -
samalla viivalla interaktiivisesti, vuorovaikutteisesti.
Sen takia syntyi XEE, joka ei ole mistään kotoisin vaan -
kaikilta maailman mantereilta tuli kokeneita, siinä työssä mukana olleita.
Suomessa olemme tätä tehneet noin 10 vuotta.
Koko ajan lisää käytäntöä -
ja ajan muuttuessa myöskin mukana ollaan menty.
Meillä on kehitetty jo XEE+ koulutus. Paljon on tehty ja testattu, -
ja toimii kaikissa kulttuureissa ja maailman maissa.
Verkottuuko tämä jollakin tavalla joihin seurakuntiin vai -
onko tämä itsenäinen ja itsellinen?
Joku voi kertoa siitä mutta muuten te hoidatte hommanne keskitetysti.
Vai miten tämä toimii seurakuntakuvioissa?
Olemme paikallisseurakuntia palveleva järjestö.
Emme ole evankeliointijärjestö, verkosto tai lähetysjärjestö.
Olemme paikallisseurakuntia varten.
Sitä kautta kaikkia uskovia ja kaikkia ei-uskovia varten.
Varustetaan paikallisseurakuntia ja niiden johtoa, -
että he voisivat lähteä, viedä ja varustaa edelleen seurakuntalaisensa
kohtaamaan elinpiirinsä ja mennä ei-uskovaan maailmaan.
Paikallisseurakuntien menestys ja evankeliumin meneminen eteenpäin,-
on meidän menestys. Varustamme ja annamme käytännön kokemusta.
Miten hyvin tämä toimiin Suomessa ja miten laajaa se on?
Suomessa on ollut 12 kirkkokunnassa ja herätysliikkeessä kursseja.
Suunnitteilla on lisää ja uusiakin.
Noin 100 seurakunnassa on ollut yli 200 pitkää koulutusta.
Yli 1000 ihmistä on päässyt pitkän kurssin läpi, joka sisältää -
14 käytännön harjoittelua ja 14 viikkoa paikallisseurakunnan keskellä.
Viime aikoina on ollut johtajille tarkoitettuja kursseja.
Johtajia haastetaan kohtaamaan omat läheisensä.
Tietysti myöskin varustamaan toisia.
Mitä nämä 14 asiaa ovat? Kaikkea ei tarvitse käydä läpi mutta -
mitä käytännön asioita opetetaan?
Ne voisi jakaa 3 pääasiaan.
Ensin opetellaan luomaan yhteyttä. Ihan mennä ihmiseltä ihmiselle.
Ei isketä ja paeta paikalta -
vaan läheisiä, meidän elinpiirejä ja ystävällisesti toisen ehdoilla.
Ei anneta valmiita vastauksia ja juttuja -
vaan opetellaan kuuntelemaan ja kysymään.
Tämä on monelle haastava paikka kurssilla.
Siellä iskee erilaiset saarnataudit ja muut päälle -
mutta opettelemme kuuntelemista ja aitoa kohtaamista.
Tämän yhteyden päälle opetellaan kertomaan elämästä, -
kertomaan evankeliumi dialogina, kysyen oikeita kysymyksiä.
Havainnollisesti niin, että tämän ajan ihminen ymmärtää koko evankeliumin.
Mistä on kysymys meissä, Jumalassa ja Jeesuksessa?
Mitä tarkoittaa pelastava usko ja miten siihen pitäisi reagoida?
Ei vain anneta ymmärrettävää evankeliumi vaan seurataan, -
mitä meidän läheinen ymmärtää.
Sitten johdatetaan ihminen ratkaisun äärelle ja -
siitä eteenpäin kasvatetaan uutta uskovaa.
Kolmas asia, ehkä itseäni eniten kiinnostava -
ja syy, miksi olen tässä työssä, jota rakastan, -
on moninkertaistuminen. Kun tietyt perusasiat tapahtuu, -
niin minäkin, vaikka en uskonut, voin olla toisten varustaja.
Pastori rohkaisi varustamaan toisiakin.
Otin 2 nuorta tiimiini ja heille tapahtui sama.
He voittivat ensimmäiset ystävänsä Jeesukselle.
Ajattelin, että "Vau! Jeesus tekee heistäkin ihmisten kalastajia".
Hekin lähtivät liikkeelle.
Siitä avautui se, että voin varustaa toisia ja he edelleen seuraavia.
Moninkertaistuminen ei ole siitä kiinni montako voitan -
tai mitä evankeliumin työtä teen, vaan montako omenapuuta istutan, -
jotka edelleen tekevät uutta siementä. Hyvä siemen voi todella räjähtää.
Työn nimi ulkomailla on "evankeliointi räjähdys."
Viittasit siihen, että on postmodernia kristillisyyttä, -
tai ei oikeastaan ole mitään kristillisyyttäkään.
Maaperä on totta kai aika kova evankelioinnille.
Miten olet kokenut sen?
Ymmärsin, että paljon on tullut menestystä mutta -
miten mielestäsi tämä saadaan tehtyä niin, -
että oikeasti mittavassa määrin muutos lähtee tapahtumaan?
Mitä tarvittaisiin?
Tarvittaisiin varmaankin lisää näitä minun kavereita.
Tämä Erkki, tai Eepiksi häntä sanoin, jaksoi tulla luokseni ja -
jopa 40 kertaa avata keskustelun Jeesuksesta.
Mennään kuten Jeesus maailmaan.
Nyt me jotenkin pidämme itsemme pois ja olemme paljon keskenämme.
Meiltä puuttuu rajapinta ei-uskovaan maailmaan ja -
paljon ollaan menetetty siellä alaa.
Lähdetään koskettamaan ja raapaisemaan lähipiiriämme.
Jostakin pitää päästä liikkeelle ja siihen "XEE" ja -
"varusta Suomi" -viikonloput tarjoavat erinomaisen mahdollisuuden.
Kun ottaa ensimmäisen askeleen, niin saattaa tulla ilo ja innostus, -
että "Hei, ei tämä olekaan sellainen mörkö tai vaikeaa".
Kokee, että suorastaan haluaa lähteä eteenpäin varustautumaan.
Siitä voi lähteä liikkeelle moninkertaistuminen.
Mutta evankeliumin voima ei tunnu toistemme seurassa.
Meidän täytyy mennä ei-uskovien maailmaan.
Siksi moni uskova potee tänä päivänä yhä enemmän voimattomuutta.
Ei tunneta Jumalan voimaa ja etsitään sitä monesta paikasta.
Tänäkin päivänä voima on ristissä ja sanomassa rististä.
Sen kun saa ja sen voiman mukana lähtee elämään ja menemään.
Helppoa se ei ole mutta yhdessä on kiva mennä.
Varmasti. Mietin ihan sitä, että onko niin,-
kun tällainen uusi lähtee ei-uskovien maailmaan viemään sitä -
ja hän pääsee kokemaan, että se toimii, niin hän saa siitä voiman.
Käyttövoima tulee siitä, että Evankeliumin leviämisessä on voima.
Se ei ole pysähtymistä, -
vaan, kun menee eteenpäin saa aina uutta voimaa.
Näin se menee kuin ketjukirje.
Kyllä ja siksi tämä polku on loppujen lopulta pitkä ja työtä on tosi paljon.
Monella uudella uskovalla ei välttämättä ole yhtään kokemusta -
positiivisesta keskustelusta läheisen kanssa Jeesuksesta.
Siinä me autetaan ja varustetaan. - Juuri tämä.
Pitää saada positiivista palautetta ja nähdä, että tämä toimii.
Silloin rohkeus lisääntyy. - Kyllä.
Se toinen bändikaveri, joka silloin tuli uskoon.
Kun näin sen ilon, joka syttyi hänen silmissään, -
minussa itsessäni tapahtui jotain pysyvää. "Vau, evankeliumi toimii".
Minä vain välitän ansiottomana palvelijana -
hyvää sanomaa eteenpäin ja tämä toimii muissakin.
Tulee mieleeni se, kun kerrotaan hyviä kertomuksia -
siitä, mitä on tapahtunut, kun joku on kertonut Jeesuksesta -
ja vienyt tätä eteenpäin. On välitetty tätä jollain tavalla.
Ne myöskin ruokkivat sitä, että "Hetkinen, Lahdessa tapahtui sitä -
ja Heinolassa sitä". Se myöskin lisää innokkuutta.
Koska sielunvihollinen yrittää aina luoda meihin epäuskoa, -
sen takia meidän pitää saada uskon kokemuksia ja -
kuulla, millä tavalla Jumala toimii.
Jos ajatellaan omia uskoontulo tarinoita.
Niitä kerrottiin ennen seurakunnissa enemmän.
Ne ovat nykyään lakanneet tai alamme niissä opettamaan.
Ei kerrota edes oman elämän muutosta.
Kuinka paljon hienompaa olisi, jos näiden lisäksi -
kertoisimme seurakunnassa toisillemme, -
kuinka on kertonut Jeesuksesta läheiselle.
"Kerroin jo 5. kertaa ja nyt se alkaa vähän lämpenemään."
Näitä tarinoita tuotaisiin toisillemme.
Näitä tarinoita en ole kuullut lainkaan, -
kun olen ollut eri kirkkokunnissa seurakuntatyöntekijänä.
Emme tuo toisillemme rohkaisua ja positiivisuutta siitä, -
että tämä on ihan parasta.
Olen seurannut aika paljon kristillisiä lehtiä ja olen havainnut, -
että niissä on yhä vähemmän todistuksia Jumalan teoista.
Ei kerrota niin paljon kuin pitäisi ja ne ovat tärkeitä.
Monta kertaa myös suomalaisessa luonteessa on se, -
että jos on kertonut jollekin omasta uskoontulostasi.
Jos seurueessa jotkut ovat kuulleet sen aikaisemmin, alkaa ujostelemaan.
Ei enää kerro, kun ajattelee, että se on ihan tyhmää kertoa.
Kuitenkin ainoastaan minä itse voin kertoa siitä, mitä minulle tapahtunut.
Vaikka se olisi tuhannes kerta, kerron vielä sittenkin.
Tämä meidän pitäisi nähdä.
Siinä tulee aina se voima, kun kertoo uskoontulosta.
Vaikka kertoisi 1000 kertaa, se toimii aina vahvasti. - Kyllä.
Me usein odotetaan, että tulisi se voima etukäteen -
mutta Jeesus antoi meille käskyn.
Kun uskova ottaa uskon askeleen ja menee ja kertoo sellaisena kuin on, -
jopa ilman voimaa, pelkojen ja häpeän kanssa, siihen tulee se voima ja ilo.
Tätä kun alkaa oppimaan ja löytämään, -
niin ymmärtää, että minä tällaisenaan olen todistaja.
Silloin elinpiirin ystävät alkavat tuntea kuten alkuseurakunta.
Heitä ei tunnettu niinkään uskossa olevina vaan Jeesuksen todistajina.
Se ei haittaa yhtään, jos meidät tunnettaisiin näin.
Kun puhut ystävyydestä, ystävänä lähestymisestä, -
niin sehän on hyvin lähellä sanaa "rakkaus."
Siinä on tietyllä tavalla huolenpito ja rakkaus.
Toisen kuunteleminen on myös sitä.
Se kylki on sellainen, että se ei torju ketään -
vaan houkuttelee siihen, että kerro minulle lisää. - Kyllä.
Miten sinä näet nyt, -
jos ajatellaan, mitkä on sinun unelmat tässä työssä.
Sinähän olet hyvin keskeinen henkilö tässä asiassa Suomessa, eikö niin?
Millaisia unelmia tällä keskeisellä henkilöllä -
on tämän alueen eteenpäin viemisessä?
Miten tämä sinusta menisi eteenpäin paremmin?
Ennen kaikkea tällä ruohonjuurityöllä, että minäkin kristittynä johtajana -
menen toisten kanssa maailmaan.
Menen omien ja toisten läheisten kanssa ja teen ydintyötä.
Näkymätöntä työtä, mikä ei näy välttämättä ihmisille -
mutta taivas näkee ja evankeliumin voima moninkertaistaa.
Siihen haluan kutsua muitakin, koska minäkin olen vain yksi henkilö.
Yksi henkilö moninkertaistumalla, jos tekee hyviä asioita, ydintyötä, -
voi voittaa koko maailman ja siihen muitakin mukaan.
Tätä kautta uskon ja ymmärrän, että Jumala itse avaa ne ovet -
sille vaikutukselle, niin että lopulta tämä nukkuva jättiläinen, -
seurakunta Suomessa heräisi, ponnistaisi pystyyn ja -
lähtisi liikkeelle evankeliumin kanssa.
Silloin voidaan nähdä se valtava evankeliumin voima koko maassa.
Tämä on unelmani edelleen.
Ennen ei ollut aavistustakaan, miten se voisi tapahtua.
Mutta tätähän Jeesus teki.
Hän varusti ja opetuslapseutti muutamat, jotka lähtivät -
ja me olemme tässä studiossa sen kautta, kun Jeesus opetuslapseutti.
Me voidaan tehdä samaa. Näin Suomessa uinuva, nukkuva jättiläinen,
ja todistusvoima, joka nyt puuttuu, voi tulla, levitä ja laajeta.
Yhä laajempi rintama voi lähteä ottamaan takaisin sitä alaa, -
mikä on viime vuosikymmeninä menetetty.
Sanoit, että toimitte seurakunnan kautta.
Äsken viittasit, että se on nukkuva jättiläinen tämä seurakunta.
On varmaan erilaisia seurakuntia. Miten näet, -
onko siellä enemmän nukkuvia ja vähemmän nukkuvia?
Mitä kautta te pääsette kasvattamaan tätä toimintaa?
Tietenkin kertomalla siitä. Pitämällä esillä, -
että meillä on tämä Jeesuksen ydinkäsky, "menkää ja kertokaa."
Rohkaisemalla, haastamalla ja antamalla kokemuksia.
Me palvellaan seurakuntien johtoa.
Mennään yhdessä ja tehdään kynnystä matalammaksi.
Ihan tekemällä ydintyötä.
Varmasti teillä, jotka tätä työtä teette, -
rukous on hyvin keskeinen voimavara.
Kun lähdette palvelemaan, niin varmasti rukoilette etukäteen paljon.
Joo, rukousta ei oikein voisi eikä saisi erottaa todistamisesta, -
evankelioimisesta ja opetuslasten tekemisestä -
ja toisaalta toisinpäin.
Ne ovat toistensa parhaat ystävät ja ovat surullisia yksinään.
Jo aikaa sitten kursseillakin huomattiin, -
että kun lähdetään käytäntöön, me tarvitaan siihen rukousta.
Siksi kaikilla osallistujilla, tiiminvetäjillä, opettajilla ja -
kurssilaisilla on 2 rukousystävää pitkän 14 viikon kurssin aikana.
Kummankin kanssa tulee rukoilla 15 minuuttia vähintään joka viikko.
Tämä on se, mikä tekee eron. Omallakin XEE-kurssilla -
ne joka viikkoiset rukoukset oli niin mullistavia, -
että jatkettiin ja ollaan jatkettu tähän päivään asti.
Nämä rukoukset ovat ihan mahtavat. Ne vievät eteenpäin omaa oppimista.
Jeesus tekee minusta ihmisten kalas- tajan ja toisten kalastajien varustajan.
Evankeliumi menee minun elinpiireissä eteenpäin.
Kun te niin hartaasti ja paljon rukoilette, niin siellä Jumala myöskin -
antaa ilmestystietoa, tiedonsanoja, millä tavalla mennä eteenpäin.
Se taas vahvistaa sitä ja liekki vaan suurenee ja kuumenee.
Kyllä niissä rukoushetkissä tulee.
Kun mennään maailmaan Jeesuksen tehtävän mukaan ja -
kerrotaan joka viikko, että Herra tässä olen, varusta ja johdata eteenpäin.
Siinä on vahvasti Pyhä Henki mukana.
Moni on innostunut rukousystävänä toimimisesta.
Kieltämättä, ei tarvitse välttämättä mennä paljon profeettojen luokse, -
kun joka viikko minäkin saan rukouksessa profetiaa ja -
Jumala ohjaa ja rakentaa työtään. On hyvä rakentaa rukouksessa -
edellisen päälle, jota Jumala pääsee rakentamaan.
Tämä oli hyvä, mitä kerroit rukouksesta.
Nyt pyydän, että sanot katsojillemme, -
mitä Pyhä Henki kauttasi haluaa sanoa, ole hyvä.
Haluan rohkaista, että sinäkin olet Jeesuksen todistaja, -
jos uskot Jeesukseen.
Jeesuksen veri on riittänyt antamaan kaikki syntisi anteeksi.
Ihan kaikki, sellaisena kuin olet.
Ihan saman Jeesuksen veri riittää siihen, että olet Hänen todistaja.
Hän on antanut tehtävän, käskyn, mahdollisuuden -
ja haluaa lähteä mukaasi. Mekin ollaan sinua varten ja mukana.
Jotta Jeesus pääsisi tekemään meistä ihmisten kalastajia, -
niin lähde liikkeelle, ota ensimmäinen askel.
Siinä joutuu poistumaan mukavuus- alueelta mutta lähde mukaan.
Meillä on "Varusta Suomi" viikonloput matalalla kynnyksellä ympäri Suomen.
Mene jo nyt xee.fi sivuille katsomaan pakkakuntaasi -
ja lähde liikkeelle kokeilemaan ja pääset omia läheisiä tapaamaan.
Nämä ovat tosi innostavia, uskovia uudistavia ja uusia uskovia varustavia.
Me mennään yhdessä sellaisena kuin ollaan.
Lähde rohkeasti liikkeelle meidän ja Jeesuksen kanssa.
Toni, kiitän sinua ja iloitsen siitä, että on jotain sellaista, -
joka voi muuttaa nykyisen nukkuvan jättiläisen.
On sellaista, josta on iloa kaikille. Kiitos, että kerroit tästä.
Sanoin ennen ohjelmaa, että haluaisin tämän ohjelman -
räjäyttävän pois kaikki esteet. Tämä voisi monituhatkertaistua.
Suomi tulisi uskoon ja herätys käynnistyisi tässä maassa.
Se on toiveeni ja uskon, että me kaikki haluamme sitä.
Kiitos sinulle ja Herra antakoon sinulle viisautta -
ja johdatusta tässä työssä. - Kiitos.
Olet juuri katsonut Isännän pöydässä ohjelman.
Mikäli ohjelmasarja on koskettanut sinua -
voit olla tukemassa ohjelmasarjan tuottamista.
Voit soittaa numeroon 0600-10177 -
tai lahjoittaa ruudussa näkyvälle pankkitilille -
käyttäen viitenumeroa 8617.
Kiitos tuestasi.
Tekstitys: Mauri Porkola